VIRON PASTORIT AREENALLA
Hei! Minä olen Veljo Kaptein, -
Tallinnan Olevisten seurakunnan nuorisopastori.
Puhun tässä jaksossa Jumalan kutsusta.
Viimeksi kerroin sadanpäämies Korneliuksesta, -
jota Jumala kutsui ilmestyksessä Kesareassa.
Kerroin, että usein Jumala kutsuu tavallisia ihmisiä.
He eivät ole erityisiä uskovia tai muita parempia.
Jumala kutsuu meitä aivan tavallisia ihmisiä.
Sadanpäämies Korneliuksesta mieleeni muistui, -
että 1930-luvulla Viron tasavallan aikana -
Tapan varuskunnassa palveli tykistön kapteeni, -
Gottfried Balias, jota voi pitää armeijan päällikkönä.
Hän oli baptistiseurakunnan vanhimmistoveli.
Virossakin on siis ollut -
sotilaita seurakunnan vanhimmistossa.
Tämä on meille rohkaisuksi, että ammattimme, -
ei estä vastaanottamasta Jumalan kutsua.
Jumala kutsuu ihmisiä monilta eri aloilta.
Hän voi käyttää meitä, -
vaikka emme työskentele seurakunnassa kokopäiväisesti.
Haluan tuoda esille myös sen,
että Raamatussa ei tehdä eroa pappien ja maallikoiden välillä.
Tämän erotuksen tekee kirkko.
Jumalan suunnitelma ei ole erottaa pappeja ja maallikoita.
Vanhan liiton aikana oli leeviläisiä ja pappeja, -
jotka hoitivat palvelus- ja uhrimenoja.
Uudessa liitossa Jeesus kutsui kaikki pyhään pappissäätyyn.
Jumalan kutsu ei jaa meitä pappeihin ja maallikkoihin, -
maallista työtä tekeviin vähemmän hengellisiin -
ja hengellisempiin, jotka työskentelevät seurakunnalle.
Päinvastoin Jumala kutsuu meitä maailmasta -
lähettääkseen meidät takaisin maailmaan.
Jumala tahtoo opetuslasten julistavan evankeliumia -
ja todistavan, että Jeesus on Herra.
Kristuksen seurakunta on elävä ja siihen kuuluu monta jäsentä.
Jumala kutsuu tänään sinua.
Älä ajattele, että Jumala ei voi käyttää sinua, -
koska et ole riittävän kokenut tai opiskellut teologiaa -
tai koska ammattisi on väärä.
Eräs seurakuntani jäsen -
tekee ruumiinavauksia oikeuslääketieteen labrassa.
Hän on oman alansa huippuja Virossa.
Seurakunnassa hän on vaatimaton sisar.
Hänestä huokuu lämpöä ja rakkautta.
Kun hänet kastettiin ja hän tunnusti Jeesuksen Herrakseen -
ja sanoi haluavansa seurata Jeesusta, tapahtui suuri ihme.
Hän oli sairastanut astmaa jo vuosia, -
mutta kun hän astui veteen, luovutti elämänsä Jeesukselle -
ja otti kasteen sen merkiksi, hän parantui täysin.
Pyhä Henki kosketti häntä, ja sairaus lähti.
Hän ei enää muista, milloin viimeksi sai kohtauksen.
Jumala tekee ihmeitä ja kutsuu tänäänkin. Älä pelkää kutsua.
Jumala kutsuu, koska rakastaa sinua ja haluaa olla kanssasi.
Hän haluaa keskustella kanssasi.
Hän antaa myös tehtäviä, mutta se ei ole kutsussa oleellisinta.
Luukkaan evankeliumin kirjoittanut Luukas, -
josta Apostolien teoissa kerrotaan, oli lääkäri.
Kol. 4:14 Paavali sanoo:
"Luukas, rakas lääkäri, lähettää teille tervehdyksen".
Kun Luukas tuli uskoon Jumalan kutsuttua häntä, -
hän todennäköisesti jatkoi työtään lääkärinä.
Luukas oli omistautunut evankeliumin julistamiselle, -
ja aikaa vei myös Paavalin avustaminen julistustyössä.
Uudessa testamentissa kerrotaan purppuramyyjä Lyydiasta, -
menestyvästä liikenaisesta, jota Jumala kutsui.
Lyydia ansaitsi elantonsa myymällä arvokkaita vaatteita.
Kun Lyydia avasi sydämensä Jeesukselle, -
hän antautui kokoaan Jeesukselle, vapahtajalleen, -
ja mietti, miten voisi palvella ja rakastaa Häntä enemmän.
Nämä esimerkit rohkaisevat.
Saatamme miettiä, -
joudummeko luopumaan kaikesta, kun seuraamme Jumalan kutsua, -
sillä Raamatussa kerrotaan myös tällaisista tapahtumista.
Joskus todellakin joudumme jättämään kaiken -
mennäksemme sinne, minne Jeesus meitä kutsuu.
Katsotaan tarkemmin kohtaa Luuk. 5:1―11.
Jeesus puhui ihmisjoukolle Gennesaretin järven rannalla.
Kahden veneen kalastajat huuhtoivat verkkojaan rannalla.
Jeesus nousi Simonin veneeseen, pyysi soutamaan etäämmälle -
ja opetti veneestä käsin.
Lopetettuaan hän pyysi Simonia soutamaan syvemmälle -
ja heittämään verkot veteen.
Simon kertoi, etteivät koko yönä olleet saaneet yhtään kalaa, -
mutta lupasi totella Jeesusta.
He saivat niin suuren saaliin, että verkot repeilivät -
ja joutuivat pyytämään apuun ystäviään toisesta veneestä.
Kalaa tuli niin paljon, että veneet meinasivat upota.
Silloin Simon sanoi: "Mene pois minun tyköäni, Herra, sillä -
minä olen syntinen ihminen."
Niin hämmästyneitä kalasaaliin vuoksi -
olivat Simon ja hänen kalastuskumppaninsa.
Jeesus sanoi, ettei Simonin tarvinnut pelätä.
Hän tulisi kalastamaan ihmisiä.
Niin he jättivät kaiken ja seurasivat Jeesusta.
Miten rohkaiseva sanoma: he jättivät kaiken.
Se on myös pelottavaa.
Miten minun käy, jos jätän kaiken?
Mistä saan ruokaa ja asunnon?
Herää monia kysymyksiä, -
kun päätämme antautua täydellisesti Jumalalle.
Muistan, kun itse mietin Jumalan edessä, -
antaudunko kokonaan Hänelle ja jätänkö kaiken muun.
Jumala rohkaisi minua.
Sydämessäni oli voimakas halu -
seurata ja palvella Jumalaa täysipäiväisesti.
Kun rukoilin ja etsin Jumalan tahtoa, -
Hän vahvisti päätökseni kolme kertaa.
Kerran avasin Raamatun ja eteeni sattui Matt. 9:37―38:
"Eloa on paljon, mutta työ- miehiä vähän. Rukoilkaa siis -
elon Herraa, että Hän lähettäisi työmiehiä elonkorjuuseensa."
Sanat koskettivat minua.
Saman illan kokouksessa puhuja valitsi saman kohdan.
"Eloa on paljon, mutta työ- miehiä vähän. Rukoilkaa siis -
elon Herraa, että Hän lähettäisi työmiehiä elonkorjuuseensa."
Pian tämä jälkeen, päivän tai kahden kuluttua -
sain kolmannen vahvistuksen.
Taas joku sanoi tuon saman raamatunkohdan.
Se kiinnitti huomioni.
Miksi Jumala antoi minulle kolmesti saman kohdan, -
vaikka Raamattu on niin valtavan suuri kirja?
Miten oli mahdollista, että tuosta suuresta kirjasta -
Jumala nosti kolmesti esiin juuri tuon yhden kohdan?
Aloin etsiä uudestaan Jumalan tahtoa.
Asuin tuolloin Pärnussa siskoni hoivissa, -
ja räsymatto vuoteeni vieressä ehti tulla minulle rakkaaksi, -
sillä rukoilin usein polvillani ja etsin Jumalan tahtoa.
Tunsin hiljaa Jumalan rakkauden ja Pyhän Hengen sydämessäni -
ja vastasin sille myöntävästi.
Kutsu oli painettu todella syvälle sydämeeni.
Kun jouduin epäilysten valtaan, -
Jumala käytti pastoriani.
Hän sanoi, että täysiaikaisessa palvelustyössä ei rikastu, -
muttei joudu kurjuuteenkaan. Jumala pitää huolen omistaan.
Olen palvellut Jumalaa monta vuotta kokopäiväisesti -
Viron eri seurakunnissa.
Olen palvellut Pärnun Immaanuelin seurakunnassa, -
Pärnun Saalemin vapaaseurakunnassa, -
Võrun baptistiseurakunnassa ja nyt Olevisten seurakunnassa, -
eli neljässä palvelutehtävässä.
Jumala on ollut uskollinen -
ja huolehtinut minusta ja perheestäni.
Annan kaiken kunnian Jumalalle.
Kaikesta luopuminen palkitaan jollain tavalla.
Opiskelin liikunnanopettajaksi ja minusta piti tulla opettaja.
Ajattelin ammattini liittyvän jollain tavalla liikuntaan.
Opiskelin teologiksi ja uskonnonopettajaksi.
Kun valmistuin sotilaspapiksi USA:ssa Fort Jacksonissa -
ja minusta tuli armeijan upseeri ja pappi, -
ajattelin sen olevan ammattini.
Minulla on ollut monia eri ammatteja ja kutsuja, -
joista viimeisin on nuorisopastori, -
mitä en olisi ikinä arvannut.
Olevisten seurakunta on suuri ja nuorisotyö laajamittaista, -
joten olen seurakunnassa töissä kokopäiväisesti.
Parasta mielestäni on, että voin olla -
Jeesuksen ja Pietarin tavoin ihmisten kalastaja.
Iloitsen siitä, että niin monet ovat ottaneet Jeesuksen vastaan.
Olen saanut rukoilla monien kanssa.
Iloitsen ja kiitän siitä, että Jumala on käyttänyt minua.
Olen kaukana täydellisestä, mutta Jeesus on uskollinen.
Hän on kutsunut minut, ja Hän haluaa kutsua myös sinut.
Kerron omasta elämästäni rohkaistakseni sinua.
Jumala ei jätä meitä häpeään, kun luotamme Häneen.
Pietari oli tavannut Jeesuksen jo ennen järven tapahtumia.
Joh. 1:42 kerrotaan, että Andreas oli jo opetuslapsi, -
ja hän vei veljensä Pietarin Jeesuksen luo.
Pietari ei tuntenut Jeesusta, mutta Andreas vei veljensä -
Jeesuksen luo kutsuen hänet sinne.
John. 1:42 kerrotaan, -
miten Andreas vei veljensä Jeesuksen luo.
Jeesus tunsi hänet Simoniksi ja antoi hänelle nimen Pietari.
Tästä näemme, Pietari tunsi jo Jeesuksen.
Jeesusta seuratessa ja opetuslapsina -
veljekset eivät olleet vielä luopuneet kalaverkoistaan, -
vaan harjoittivat vielä kalastajan ammattiaan.
Luukkaan 5. luvussa kerrotaan lopullisesta kutsusta.
Valmistautumisajan jälkeen Jeesus esitti lopullisen kutsun.
Pietari oli kuullut Jeesuksen puhuvan.
Hän oli nähnyt myös ihmeitä.
Ne eivät tapahtuneet hänelle, joten hän oli ohittanut ne.
On mukava katsoa vierestä, miten ihmeellisesti Jumala -
kutsuu yhtä, auttaa toista ja tekee työtä kolmannen elämässä.
Mutta kutsuuko Jumala minua, tekeekö Hän ihmeitä minulle?
Pietari oli tällaisessa tilanteessa.
Hän oli kulkenut Andreaksen, Filippuksen ja muiden kanssa.
Johanneksen evankeliumi kuvaa ensimmäisiä kohtaamisia.
Pietari ei ollut kokenut henkilökohtaista kutsua.
Hän ei ollut kokenut, mitä Jeesus tekee hänen elämässään.
Kun Pietari saa suuren kalasaaliin -
tyhjistä vesistä noudatettuaan Jeesuksen antamia ohjeita, -
Pietari jää sanattomaksi.
Jeesus kosketti Pietarin omaa elämää.
Pietari tuntee itsensä syntiseksi ja ettei ansaitse kutsua -
ja pyytää Jeesusta lähtemään.
Koen itsekin usein, etten ansaitse kutsua.
Jeesus sanoo: "Älä pelkää.
Minä kutsun sinua ja teen sinusta ihmisten kalastajan.
Minä valmistan ja varustan sinut, älä pelkää!"
Jumala haluaa rohkaista sinua tänäänkin.
Usein työstämme on apua evankeliumin julistamisessa.
Voimme tukea rahallisesti Jumalan valtakunnan työtä.
Paavali oli teltantekijä.
Työllään hän elätti itsensä ja tuki Jumalan valtakunnan työtä.
Eräs ystäväni asuu Singaporessa.
Suuri osa singaporelaisista on kristittyjä.
Kysyin ystävältäni, miksi siellä on niin paljon kristittyjä.
Miten kristinusko leviää niin nopeasti ja luonnollisesti -
Singaporen kaltaisessa modernissa yhteiskunnassa.
Miten se on mahdollista?
Ystäväni mietti hetken.
Hän vastasi, että siellä on paljon uskovaisia opettajia.
Opettajat todistavat uskostaan omille oppilailleen, -
vaikka eivät opeta uskontoa.
Kouluissa ja työpaikoilla on kristittyjä, -
jotka todistavat omasta uskostaan.
Oppilaita tulee uskoon opettajien todistuksen kautta.
Työstämme voi olla etua evankeliumin julistamisessa -
ja kutsun seuraamisessa.
"Te olette maan suola; mutta jos suola käy mauttomaksi, -
millä se saadaan suolaiseksi? Se ei enää kelpaa mihinkään -
muuhun kuin pois heitettäväksi ja ihmisten tallattavaksi", -
sanoo Jeesus Matt. 5:13.
Opettajia sanottiin Virossa ennen maan suolaksi.
Tämä on rohkaisevaa.
Elämässä on aikoja, jolloin elanto ansaitaan itse -
ja evankeliumia julistetaan siinä sivussa, sekä aikoja, -
jolloin palvelemme Jumalaa täysipäiväisesti.
Jeesus oli puuseppä, kunnes aloitti julkisen työnsä.
Jeesuksen nuoruudesta kerrotaan evankeliumeissa.
Hänen osansa oli auttaa omaa perhettään.
Julkisen työn alettua -
Jeesusta ja opetuslapsia tuettiin rahallisesti.
Luukas kertoo, että Jeesus matkusti kylästä toiseen -
ja julisti evankeliumia.
Häntä seurasivat opetuslapset ja joukko parantuneita naisia.
Luuk. 8:2―3 mainitaan Magdalan Maria, Johanna -
ja Susanna, jotka palvelivat Jeesusta varoillansa.
Älä pelkää kurjuutta tai että menetät kaiken.
Kun luovutat kaiken Jumalalle, Hän alkaa järjestää elämääsi.
Matt. 6:33 Jeesus sanoo:
"Etsikää ensin -
Jumalan valtakuntaa ja hänen vanhurskauttansa, -
niin myös kaikki tämä teille annetaan."
Nämä Jeesuksen sanat pitävät, sillä niissä on Jumalan lupaus.
Saat kaiken muunkin, kun etsit Jumalaa ja hänen kutsuaan.
1. Kor. 20―21 sanotaan, -
että jokainen pysyköön siinä asemassa, -
jossa kutsuttaessa oli.
Älä siis pelkää. Aloita ihmisten kalastaminen.
Jeesus kutsuu sinua tänään.
Voit tehdä tänään päätöksesi palvella -
kuningasten Kuningasta ja herrain Herraa.
Vaikka minua ympäröisi pimeys, synti ja kurjuus, -
haluan palvella Herraa.
Voit antaa sydämesi kokonaan Kristukselle.
Voimme rukoilla yhdessä. Uskon, että Pyhä Henki -
koskettaa sinua nyt ja sanoo "Älä pelkää".
Yhdy rukoukseen siellä ruudun ääressä.
Tunnen, että Jumala on lähellä. Lähempänä kuin uskommekaan!
Ilma tihkuu Jumalan läsnäoloa! Kiitos, Jeesus!
Isä, kiitämme sydämestämme, että olet se, kuka olet.
Olet esikoinen, kaiken elävän ja luodun alku.
Me kiitämme sinua, Jeesus, -
että tulit maailmaan lunastamaan meidät syntiset.
Vapautat meidät orjuudesta ja peloistamme, -
jotta kokisimme tarjoamasi elämän, rauhan ja riemun.
Kiitos uhrikuolemastasi, Golgatalla tekemästäsi työstä.
Kiitos, että kuolit minun syntieni puolesta -
ja katsojien syntien puolesta.
Kiitos, Jeesus, että haavojesi ja ristinkuolemasi kautta -
on syntien anteeksianto, ikuinen elämä ja parantuminen.
Kiitos, että kutsut, parannat ja eheytät voimallisesti.
Kiitos ja ylistys sinulle, Jeesus!
Kiitos ja ylistys, Jeesus!
Kiitos, Jeesus, että teet jatkuvasti työtä meissä -
ja viet työsi meissä loppuun.
Olet uskon synnyttäjä ja sen täyttäjä. Kiitos, Jeesus!
Jos elämässäsi on keskeneräisiä asioita, -
Jeesuksen nimessä nämä asiat tulevat päätökseen.
Tutkinnot, koulut ja työasiat valmistuvat.
Älä pelkää. Nosta katseesi Jeesukseen.
Jeesus kutsuu sinua nyt. Hän rakastaa sinua.
Kiitos ja ylistys sinulle, Jeesus.
Kiitos, Jeesus!
Kiitä siellä, missä nyt olet. Vapauta sydämesi kiitos.
Ehkä mietit, miten voit rukoilla vain kiittäen.
Ala vain kiittää ja seuraa, mitä sydämessäsi tapahtuu.
Kiitos ja ylistys, Jeesus.
Koet jo ilon ja vapauden, jota Jumalan kutsussa on.
Hän kutsuu sinua.
Seurassasi on ollut mahtavaa.
Uskon, että kaipaat nyt Jumalaa paljon enemmän.
Paljon jäi sanomatta, mutta Jumala puhuu sydämessäsi.
Hän kutsuu ja odottaa sinua.
Suomennos: Maria Peltokangas